
Ministru kabineta noteikumi Nr. 765
Rīgā 2022. gada 6. decembrī (prot. Nr. 62 41. §)
Grozījumi Ministru kabineta 2014. gada 23. decembra noteikumos Nr. 835 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt sociālās atstumtības riskam pakļauto mērķa grupu, tostarp bezdarbnieku, tai skaitā nelabvēlīgākā situācijā esošu bezdarbnieku, iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi"
Izdoti saskaņā ar Eiropas Savienības struktūrfondu un
Kohēzijas fonda 2014.–2020.gada plānošanas perioda
vadības likuma 20.panta 6. un 13.punktu
· Izdarīt Ministru kabineta 2014. gada 23. decembra noteikumos Nr. 835 "Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt sociālās atstumtības riskam pakļauto mērķa grupu, tostarp bezdarbnieku, tai skaitā nelabvēlīgākā situācijā esošu bezdarbnieku, iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" īstenošanas noteikumi" (Latvijas Vēstnesis, 2015, 4., 46., 119. nr.; 2016, 62., 169. nr.; 2017, 51. nr.; 2018, 49., 252. nr.; 2019, 255. nr.; 2020, 146., 248. nr.; 2021, 129. nr.; 2022, 9. nr.) šādus grozījumus:
· 1. Izteikt 2. punktu šādā redakcijā:
· "2. Pasākuma mērķis ir veicināt šo noteikumu 3. punktā minēto nodarbināto personu ar invaliditāti un bezdarbnieku iekļaušanos sabiedrībā un iekārtošanos pastāvīgā darbā."
· 2. Papildināt ar 3.1.1 apakšpunktu šādā redakcijā:
· "3.1.1 persona ar prognozējamu invaliditāti;".
· 3. Izteikt 4.2.1. apakšpunktu šādā redakcijā:
· "4.2.1. iznākuma rādītājs – bezdarbnieki, tostarp ilgstošie bezdarbnieki, kas iesaistīti pasākumā, – 15 683;".
· 4. Izteikt 4.2.2. apakšpunktu šādā redakcijā:
· "4.2.2. rezultāta rādītājs – nodarbinātībā vai pašnodarbinātībā iesaistītie dalībnieki pēc aiziešanas (pēc pasākuma pabeigšanas) – 4 587;".
· 5. Izteikt 4.2.3. apakšpunktu šādā redakcijā:
· "4.2.3. rezultāta rādītājs – pasākuma dalībnieki izglītībā/apmācībā, kvalifikācijas ieguvē vai ir nodarbināti, tostarp pašnodarbināti, sešu mēnešu laikā pēc dalības pasākumā – 2 851."
· 6. Izteikt 15.2.13. apakšpunktu šādā redakcijā:
· "15.2.13. profesionālās piemērotības noteikšana šo noteikumu 3.1. un 3.1.1 apakšpunktā minētajiem bezdarbniekiem;".
· 7. Izteikt 17.3.5.3 apakšpunktu šādā redakcijā:
· "17.3.5.3 izdevumi par transportu, ēdināšanu un uzturēšanos dienesta viesnīcā šo noteikumu 3.1. un 3.1.1  apakšpunktā minētajiem bezdarbniekiem šo noteikumu 15.2.13. apakšpunktā minētās atbalstāmās darbības īstenošanas laikā, kurus nosaka atbilstoši atbildīgās iestādes metodikai "Eiropas Sociālā fonda darbības programmas "Izaugsme un nodarbinātība" 9.1.1. specifiskā atbalsta mērķa "Palielināt sociālās atstumtības riskam pakļauto mērķa grupu, tostarp bezdarbnieku, tai skaitā nelabvēlīgākā situācijā esošu bezdarbnieku, iekļaušanos darba tirgū" 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem" un 9.1.4. specifiskā atbalsta mērķa "Palielināt diskriminācijas riskiem pakļauto iedzīvotāju integrāciju sabiedrībā un darba tirgū" 9.1.4.1. pasākuma "Profesionālā rehabilitācija" vienas vienības izmaksu standarta likmju aprēķina un piemērošanas metodika";".
· 8. Izteikt 34.1 punktu šādā redakcijā:
· "34.1 Finansējuma saņēmējs informāciju par programmas ietvaros piešķirto atbalstu glabā 10 fiskālos gadus, sākot no dienas, kurā saskaņā ar programmu piešķirts pēdējais de minimis atbalsts. Atbalsta saņēmējs informāciju par piešķirto de minimis atbalstu glabā 10 fiskālos gadus, sākot no dienas, kurā tam saskaņā ar programmu piešķirts atbalsts."
· 9. Izteikt 35.2 punktu šādā redakcijā:
· "35.2 Ja tiek pārkāptas šajos noteikumos minētās komercdarbības atbalsta kontroles normas, tostarp nosacījumi, kas izriet no Komisijas regulas Nr. 1407/2013, valsts atbalsta saņēmējam ir pienākums atmaksāt valsts atbalsta sniedzējam visu projekta ietvaros saņemto nelikumīgo valsts atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 10. Izteikt 35.3 punktu šādā redakcijā:
· "35.3 Ja tiek pārkāptas šajos noteikumos minētās komercdarbības atbalsta kontroles normas, tostarp nosacījumi, kas izriet no Komisijas regulas Nr. 651/2014, valsts atbalsta saņēmējam ir pienākums atmaksāt valsts atbalsta sniedzējam visu projekta ietvaros saņemto nelikumīgo valsts atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem."
· 11. Izteikt 37. punktu šādā redakcijā:
· "37. Grozījumu šo noteikumu 17.2.1. apakšpunktā, kas paredz, ka ikmēneša finanšu atbalstu reģionālajai mobilitātei aprēķina atbilstoši vienas vienības izmaksu metodikai, piemēro tiem līgumiem par atbalstu reģionālajai mobilitātei aktīvo nodarbinātības pasākumu ietvaros, kurus finansējuma saņēmējs ar pasākumos iesaistītajiem dalībniekiem noslēdzis pēc 2018. gada 31. decembra."

